smcproject/ml-wiki-sentences huggingface dataset:
പക്ഷെ, കഴിഞ്ഞ ഏതാനും ദശാബ്ദങ്ങളായി അതിന്റെ ആവാസവ്യവസ്ഥയായ മലനിരകളിൽ തേയില കൃഷി വ്യാപകമായതോടെ ഇവരുടെ ജനസാന്ദ്രതയിൽ ദ്രുതഗതിയിലുള്ള കുറവുണ്ടായി.
വള്ളിപ്പാല എന്നീ ചെടികളിലാണ് മുട്ടയിടുന്നത്.
മുട്ടയുടെ നിറം വെളുപ്പ്.
മുട്ടവിരിയാൻ നാലു മുതൽ ആറു വരെ ദിവസമെടുക്കും.
ശലഭപ്പുഴുവിന് തെളിനീലക്കടുവ യുടെ ശലഭപ്പുഴു വിനോട് നല്ല  സാമ്യമുണ്ട്.
14-15 ദിവസംകൊണ്ട് സമാധിദശയിലാകുന്നു.
പുഴുപ്പൊതിയുടെ നിറം ഇളം പച്ചയാണ്.
അവലംബം Lepidoptera Specialist Group (1996).
Parantica nilgiriensis .
പുറം കണ്ണികൾ Parantica nilgiriensis എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പുത്തൻകാവ് മാത്തൻ തരകൻ
മലയാളത്തിലെ ഒരു കവിയും ഗാനരചയിതാവും ഗദ്യകാരനുമായിരുന്നു പുത്തൻകാവ് മാത്തൻ തരകൻ (1903 സെപ്തംബർ 6 - 1993 ഏപ്രിൽ 5).
ഇദ്ദേഹം രചിച്ച മഹാകാവ്യമാണ് വിശ്വദീപം .
ചെങ്ങന്നൂരിനടുത്തുള്ള പുത്തൻകാവിൽ കിഴക്കേത്തലക്കൽ ഈപ്പൻ മത്തായിയുടെയും മറിയാമ്മയുടെയും മകനായി 1903-ൽ ജനനം.
സ്കൂൾ ഫൈനൽ വരെയായിരുന്നു ഔപചാരിക വിദ്യാഭ്യാസമെങ്കിലും സ്വപ്രയത്നത്താൽ വിദ്വാൻ പരീക്ഷയും മലയാളം എം.എ പരീക്ഷയും എഴുതി ജയിച്ചു.
സ്കൂൾ അദ്ധ്യാപകനായി ഔദ്യോഗിക ജീവിതം ആരംഭിച്ചു.
1952 മുതൽ പത്തനംതിട്ട കാതോലിക്കേറ്റ് കോളേജിൽ അദ്ധ്യാപകനായും മലയാളം വിഭാഗം മേധാവിയായും പ്രിൻസിപ്പളായും പ്രവർത്തിച്ചു.
1958-ൽ ഔദ്യോഗിക ജീവിതത്തിൽ നിന്ന് വിരമിച്ചു.
മദ്രാസ് - കേരള സർവ്വകലാശാലകളുടെ പരീക്ഷ ബോർഡ്, ബോർഡ് ഓഫ് സ്റ്റഡീസ് എന്നിവയിൽ അംഗമായിരുന്നു.
1960-64 കാലഘട്ടത്തിൽ സാഹിത്യഅക്കാദമി അംഗമായിരുന്നു.
പത്രം, സ്കൗട്ട് എന്നീ രംഗങ്ങളിലും ഇദ്ദേഹം പ്രവർത്തിച്ചിരുന്നു.
1993 ഏപ്രിൽ 5-ന് അന്തരിച്ചു.
ഇദ്ദേഹത്തിന്റെ പുത്രന്മാരാണ് ഡോ.കെ.എം. തരകനും ഡോ.കെ.എം. ജോസഫും.
കവിത, നിരൂപണം, ഉപന്യാസം, നോവൽ, ജീവചരിത്രം തുടങ്ങി വിവിധ സാഹിത്യ മേഖലകളിലായി നിരവധി കൃതികൾ ഇദ്ദേഹം രചിച്ചിട്ടുണ്ട്.
ഭാഷാപ്രയോഗത്തിൽ വലിയ നിഷ്ഠ പുലർത്തുന്ന മാത്തൻ തരകൻ സംസ്കൃതവൃത്തങ്ങളിലും ദ്രാവിഡവൃത്തങ്ങളിലും കവിതയെഴുതിയിട്ടുണ്ട്.
വിശ്വദീപം എന്ന മഹാകാവ്യത്തിനു പുറമേ കാവ്യസങ്കീർത്തനം , കൈരളി ലീല , ഹേരോദാവ് , വേദാന്തമുരളി , വികാരമുകുളം , ഉദയതാരം , കേരളഗാനം , ഉദ്യാനപാലകൻ , കാവ്യതാരകം , ആര്യഭാരതം , തോണിക്കാരൻ , വസന്ത സൗരഭം തുടങ്ങിയ കവിതാസമാഹാരങ്ങളും ഇദ്ദേഹത്തിന്റേതായിട്ടുണ്ട്.
ഇണങ്ങാത്ത മനുഷ്യൻ , ജീവിതാമൃതം , മധുബാലിക എന്നീ നോവലുകളുടെയും പൗരസ്ത്യ നാടകദർശനം , സാഹിത്യവിഹാരം , സാഹിത്യവേദി , സാഹിത്യസോപാനം തുടങ്ങിയ ഉപന്യാസ ഗ്രന്ഥങ്ങളുടെയും രചയിതാവാണ് മാത്തൻ തരകൻ.
ചലച്ചിത്രങ്ങൾക്കായി ഗാന രചന നടത്തിയിട്ടുണ്ട്.
ജ്ഞാനാംബിക (1948) യിലെ സുഗമധുരം, കഥയിഹു കേൾക്കുക, മോഹനമേ മനോമോഹനമേ , തുടങ്ങി പത്തോളം ഗാനങ്ങൾ ഇദ്ദേഹം രചിച്ചവയാണ്.
അവലംബം ↑ {{ cite web }} : More than one of | archivedate= and | archive-date= specified ( help ) ; More than one of | archiveurl= and | archive-url= specified ( help ) ↑ https://malayalasangeetham.info/s.php?2114
പുത്തൻകാവ് ശ്രീഭഗവതീ ക്ഷേത്രം
എറണാകുളം ജില്ലയിലെ അങ്കമാലിക്കടുത്തുള്ള എളവൂർ ഗ്രാമത്തിൽ സ്ഥിതിചെയ്യുന്ന ഹൈന്ദവ ദേവി ക്ഷേത്രമാണ് പുത്തൻക്കാവ് ശ്രീ ഭഗവതീ ക്ഷേത്രം .
പ്രശസ്തമായ എളവൂർ തൂക്കം ഈ ക്ഷേത്രത്തിലാണ് നടത്തപ്പെട്ടിരുന്നത് .
എന്നാൽ 2004ൽ കോടതിയിടപ്പെട്ട് അത് നിർത്തലാക്കി .
പുത്തൂർ മഹാദേവക്ഷേത്രം
കണ്ണൂർ ജില്ലയിലെ പയ്യന്നൂരിനടുത്ത് കരിവെള്ളൂർ ഗ്രാമത്തിൽ സ്ഥിതിചെയ്യുന്ന പുരാതന ശിവക്ഷേത്രമാണ് പുത്തൂർ മഹാദേവക്ഷേത്രം .
പഴയ കേരളത്തിലെ നൂറ്റെട്ട് ശിവക്ഷേത്രങ്ങളിൽ പറയപ്പെടുന്ന ഒരു ക്ഷേത്രം കൂടിയാണിത്.
വൈഷ്ണവാംശഭൂതനായ ശ്രീ പരശുരാമനാൽ പ്രതിഷ്ഠിക്കപ്പെട്ടു എന്ന് ഐതിഹ്യമുള്ള ഈ ക്ഷേത്രം കരിവെള്ളൂർ ദേശത്തിലെ രണ്ടു മഹാശിവക്ഷേത്രങ്ങളിൽ ഒന്നാണ് ഇത്.
രണ്ടാമത്തെ ശിവക്ഷേത്രം കരിവെള്ളൂർ മഹാദേവക്ഷേത്രമാണ് .
പുത്തൂർ മഹാദേവക്ഷേത്രം ഐതിഹ്യം
ഇവിടെ പരശുരാമനാണ് പ്രതിഷ്ഠനടത്തി തേവർക്ക് ആദ്യ നേദ്യം കഴിച്ചത് എന്നാണ് ഐതിഹ്യം.
കണ്ണൂർ ജില്ലയിലെ പ്രസിദ്ധിയാർജ്ജിച്ച മഹാദേവക്ഷേത്രങ്ങളിൽ ഒന്നാണീ ക്ഷേത്രം.
ക്ഷേത്രം സ്ഥിതിചെയ്യുന്നത് ഒരു ചെറിയ കുന്നിനു മുകളിലാണ്.
പരശുരാമ പ്രാതിഷ്ഠിതമെങ്കിലും ഇവിടെ സ്വയംഭൂവാണ് ശിവലിംഗം .
കിഴക്കു ദർശൻ നൽകി പുത്തൂരപ്പൻ ഇവിടെ കുടികൊള്ളുന്നു.
ക്ഷേത്ര സമുച്ചയത്തിലേക്ക് എത്തിചേരാനായി കിഴക്കും, പടിഞ്ഞാറും വശങ്ങളിൽ നിന്നും പടിക്കെട്ടുകൾ പണിതീർത്തിരിക്കുന്നു.
കുന്നിൻ മുകളിലായിട്ടു കൂടി ക്ഷേത്രത്തിൽ വെള്ളത്തിനു ബുദ്ധിമുട്ടൊന്നും വരാത്തവണ്ണം ക്ഷേത്രക്കുളവും, നിത്യപൂജ്ജാദികാര്യങ്ങൾക്കായി ക്ഷേത്രത്തിൽ കിണറു പണിതീർത്തിട്ടുണ്ട്.
എത്ര വരൾച്ചക്കാലത്തും ജലസമൃദ്ധിയുള്ളവയാണിവ.
പൂജാവിധികളും, ആഘോഷങ്ങളും
പുത്തൂർ ശിവക്ഷേത്രത്തിൽ നിത്യേന മൂന്നു പൂജകളും രണ്ടു ശീവേലികളും പടിത്തരമായി നിശ്ചയിച്ചിട്ടുണ്ട്.
ഇതും കാണുക കരിവെള്ളൂർ മഹാദേവക്ഷേത്രം കരിവെള്ളൂർ അവലംബം ↑ കുഞ്ഞികുട്ടൻ ഇളയതിൻറെ “108 ശിവക്ഷേത്രങ്ങൾ ↑ കുഞ്ഞികുട്ടൻ ഇളയതിൻറെ “108 ശിവക്ഷേത്രങ്ങൾ ↑ നൂറ്റെട്ട് ശിവക്ഷേത്രങ്ങൾ : കുഞ്ഞിക്കുട്ടൻ ഇളയത്
പുത്തൂർപ്പിള്ളി ശ്രീ കൃഷ്ണസ്വാമി ക്ഷേത്രം പുത്തൂർപ്പിള്ളി ശ്രീ കൃഷ്ണസ്വാമി ക്ഷേത്രം
കേരളത്തിലെ എറണാകുളം ജില്ലയിലെ മഞ്ഞപ്ര ഗ്രാമത്തിലെ ഒരു ശ്രീകൃഷ്ണക്ഷേത്രമാണ് പുത്തൂർപ്പിള്ളി ശ്രീ കൃഷ്ണസ്വാമി ക്ഷേത്രം .
ഈ ക്ഷേത്രം കല്ലമ്പലം എന്നും അറിയപ്പെടുന്നു.
ശ്രീകൃഷ്ണനാണ് പ്രധാന പ്രതിഷ്ഠ.
കേരള പുരാവസ്തു വകുപ്പ് ഇതിനെ സംരക്ഷിത സ്മാരകമായി പ്രഖ്യാപിച്ചിട്ടുള്ളതാണ്.
പുരാവസ്തു വകുപ്പിന്റെ ബോർഡ് അമ്പലം Karppillikkavu Sree Mahadeva Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പുത്തൻ മാളിക കൊട്ടാരം ഇംഗ്ലീഷ് വിലാസം https://ml.wikipedia.org/wiki/Kuthira_Malika കുതിര മാളിക , തിരുവനന്തപുരം തിരുവിതാംകൂർ ഭരണകൂടം കേരളചരിത്രത്തിന്റെ ഭാഗം തിരുവിതാംകൂർ രാജാക്കന്മാർ വീരമാർത്താണ്ഡവർമ്മ 731- അജ്ഞാത നാമ -802 ഉദയ മാർത്താണ്ഡ വർമ്മ 802-830 വീരരാമമാർത്താണ്ഡവർമ്മ 1335-1375 ഇരവിവർമ്മ 1375-1382 കേരള വർമ്മ 1382-1382 ചേര ഉദയ മാർത്താണ്ഡ വർമ്മ 1382-1444 വേണാട് മൂത്തരാജ 1444-1458 വീരമാർത്താണ്ഡവർമ്മ രണ്ട് 1458-1471 ആദിത്യ വർമ്മ 1471-1478 ഇരവി വർമ്മ 1478-1503 ശ്രീ മാർത്താണ്ഡവർമ്മ 1503-1504 ശ്രീ വീര ഇരവിവർമ്മ 1504-1528 മാർത്താണ്ഡവർമ്മ ഒന്ന് 1528-1537 ഉദയ മാർത്താണ്ഡ വർമ്മ രണ്ട് 1537-1560 കേരള വർമ്മ 1560-1563 ആദിത്യ വർമ്മ 1563-1567 ഉദയ മാർത്താണ്ഡ വർമ്മ മൂന്ന് 1567-1594 ശ്രീ വീര ഇരവി വർമ്മ കുലശേഖര പെരുമാൾ 1594-1604 ശ്രീ വീര വർമ്മ 1604-1606 ഇരവി വർമ്മ 1606-1619 ഉണ്ണി കേരള വർമ്മ 1619-1625 ഇരവി വർമ്മ 1625-1631 ഉണ്ണി കേരള വർമ്മ 1631-1661 ആദിത്യ വർമ്മ 1661-1677 ഉമയമ്മ റാണി ‡ 1677-1684 രവി വർമ്മ 1684-1718 ഉണ്ണി കേരള വർമ്മ 1719-1724 രാമ വർമ്മ 1724-1729 അനിഴം തിരുനാൾ 1729-1758 കാർത്തിക തിരുനാൾ 1758-1798 അവിട്ടം തിരുനാൾ 1798-1810 ഗൌരി ലക്ഷ്മി ബായി 1810-1815 ഗൌരി പാർവ്വതി ബായി ‡ 1815-1829 സ്വാതി തിരുനാൾ 1829-1846 ഉത്രം തിരുനാൾ 1846-1860 ആയില്യം തിരുനാൾ 1860-1880 വിശാഖം തിരുനാൾ 1880-1885 ശ്രീമൂലം തിരുനാൾ 1885-1924 സേതു ലക്ഷ്മി ബായി ‡ 1924-1931 ശ്രീചിത്തിര തിരുനാൾ 1931-1991 (1971-1991 റ്റൈറ്റുലാർ)
തിരുവനന്തപുരത്ത് പത്മസ്വാമി ക്ഷേത്രത്തിന്റെ തെക്ക് കിഴക്ക് ഭാഗത്തായി സ്വാതിതിരുനാൾ രാമവർമ്മ പണി തീർത്ത ഒരു കൊട്ടാരമാണ് കുതിര മാളിക എന്ന് അറിയപ്പെടുന്ന പുത്തൻ മാളിക കൊട്ടാരം .
പത്തൊൻപതാം നൂറ്റാണ്ടിന്റെ മദ്ധ്യകാലഘട്ടത്തിൽ, സ്വാതിതിരുനാൾ മഹാരാജാവ്‌ ഭരണത്തിൽ വന്നു.
ആ കാലഘട്ടത്തിൽ, കല, സാമൂഹികം, വാസ്തുശില്പകല തുടങ്ങിയ മേഖലകളിൽ ഒരു വലിയ മാറ്റം സംഭവിച്ചു.
ആദ്യത്തെ ഇംഗ്ലീഷ് വിദ്യാലയം, വാനനിരീക്ഷണ കേന്ദ്രം തുടങ്ങിയവ സ്വാതിതിരുനാൾ ഭരിക്കുന്ന കാലത്ത് നിലവിൽ വന്നവയാണ്.
ഇതേ കാലഘട്ടത്തിൽ, (1840 തിൽ‍) സ്വാതിതിരുനാൾ പണി കഴിപ്പിച്ച കൊട്ടാരമാണ് പുത്തൻ മാളിക കൊട്ടാരം (കുതിര മാളിക).
കൊട്ടാരത്തിൻറെ മുകളിലത്തെ നിലയിൽ, പുറമേ തടിയിൽ 122 കുതിരകളെ വരി വരിയായി കൊത്തിവെച്ചിട്ടുണ്ട്.
അങ്ങനെയാണ് 22 ഏക്കർ സ്ഥലത്ത് നിൽക്കുന്ന ഈ കൊട്ടാരത്തിനു കുതിര മാളിക എന്ന പേര് കിട്ടിയത്.
കൊട്ടാരത്തിന്റെ നടത്തിപ്പ് ഇപ്പോൾ രാജകുടുംബത്തിന്റെ മേൽനോട്ടത്തിലാണ്.
ഈ കൊട്ടാരത്തിന്റെ തെക്ക് ഭാഗത്ത് ഇപ്പോൾ ഒരു മ്യുസിയം പ്രവർത്തിച്ചു വരുന്നു.
അറ്റകുറ്റപ്പണികൾ ഇല്ലാത്തത്ത് കൊണ്ട് മനോഹരമായ കൊത്തുപണികൾ ഉള്ള ഈ കൊട്ടാരത്തിന്റെ ബാക്കി ഭാഗങ്ങൾ നശിച്ചുകൊണ്ടിരിക്കുകയാണ്.
ഇവിടെ നിന്നാൽ പത്മനാഭസ്വാമി ക്ഷേത്രം നന്നായി കാണാവുന്നതാണ്.
1846 ൽ സ്വാതി തിരുനാളിന്റെ മരണത്തിനു ശേഷം ഇത് ഒഴിഞ്ഞു കിടക്കുകയാണ്.
കൊട്ടാരത്തിന്റെ ഉള്ളിൽ ചെന്നാൽ ആദ്യം കാണുന്നത് പല രീതിയിൽ ഉള്ള കഥകളി രൂപങ്ങൾ ആണ് - തടിയിൽ നിർമ്മിച്ചത്‌.
ഒരുവിധം എല്ലാ കഥകളി വേഷങ്ങളും ഒരു ചെറിയ കാര്യം പോലും വിടാതെ വളരെ മനോഹരമായി പകർത്തിയിരിക്കുന്നു.
ഈ കൊട്ടാരത്തിൽ, വളരെ പഴയതും പ്രസിദ്ധവും ആയ പല വസ്തുക്കളുംസൂക്ഷിച്ചു വെച്ചിട്ടുണ്ട്.
അവയിൽ, ഏറ്റവും പ്രസിദ്ധം, ഇരുപത്തിനാല് ആനകളുടെ കൊമ്പിൽ തീർത്ത സിംഹാസനവും, ക്രിസ്റ്റലിൽ തീർത്ത മറ്റൊരു സിംഹാസനവും ആണ്.
ഓരോ മുറിയിലും വ്യത്യസ്തമായ കൊത്തുപണികൾ കാണാൻ കഴിയും.
കൊട്ടാരത്തിന്റെ നിലം പണികൾ ചെയ്തിരിക്കുന്നത് മുട്ടയും കരിയും ചേർന്ന മിശ്രിതം ഉപയാഗിച്ചാണ് അത് ഇപ്പോഴും അത്പോലെ തന്നെ നിലനിൽക്കുന്നു.
മുകളിലെ നിലയിൽ ഇരുന്നു പത്മനാഭസ്വാമി ക്ഷേത്രം കണ്ടു കൊണ്ടായിരുന്നു സ്വാതി തിരുനാൾ കീർത്തനങ്ങൾ രചിച്ചിരുന്നത്.
അതിന് അടുത്തായി പത്മനാഭ സ്വാമി ക്ഷേത്ര്തിൽ എത്താൻ സ്വാതി തിരുനാൾ ഉപയോഗിച്ച ഒരു രഹസ്യ വഴിയും കാണാം.
ആ സ്ഥലത്ത് ഒരു ചെറിയ കോവണി ഉണ്ട്.
അതിൽ, ചില കൊത്തുപണികൾ മനോഹരം ആണ്.
ഒറ്റനോട്ടത്തിൽ ഏതോ ഒരു ജീവി എന്ന് തോന്നും.
പക്ഷെ, ഗൈഡ് കാണിച്ചു തരുമ്പോൾ, ഓരോ വിധത്തിൽ, നമുക്ക്‌, മയിൽ, വ്യാളി , ആന എന്നീ മൃഗങ്ങളെ കാണാം
മച്ചിലും മറ്റും തത്ത, മയിൽ, ആന എന്നീ ജീവികളുടെ പെയിംന്റിംഗും, തടിയിലെ ചിത്ര പണിയും കാണാം.
ഇത് കൂടാതെ ധാരാളം വ്യാളികളെയും കാണാം.
നെപിയർ മ്യൂസിയത്തിൽ കാണുന്ന Eastern ഇന്ഫ്ലുവന്സിന്റെ തുടർച്ച ആയിരിക്കണം ഇത്.
മുകളിലെ നിലയിൽ, ഒരു കിളിവാതിലൂടെ നോക്കിയാൽ, അങ്ങ് അറ്റത്ത് ഉള്ള കിളിവാതിൽ വരെ, എല്ലാം വരി വരി ആയി കാണാം.
കൂടാതെ,5000തോളം പണിക്കാരെ കൊണ്ട് വെറും നാല് കൊല്ലം കൊണ്ടാണ്‌ ഈ കൊട്ടാരത്തിന്റെ പണി തീർത്തത് എന്നും ശ്രദ്ധേയം ആണ്.
പ്രസിദ്ധമായ മേത്തൻ മണി ഈ കൊട്ടാരത്തിന്റെ വടക്ക് വശത്താണ്.
ഈ കൊട്ടാരത്തിൽ ആണ്, പ്രസിദ്ധമായ സ്വാതിതിരുനാൾ സംഗീതോത്സവം നടക്കുന്നത്.
1840 ൽ പണിതീർത്ത കുതിരമാളിക കേരളിയ വാസ്തുവിദ്യയുടെ തനതായ ഉദാഹരണമാണ്.
പ്രത്യേകമായ മേൽക്കൂരകളും, വലിയ തൂണുകളുമുള്ള വരാന്തകളും ഇതിന്റെ പ്രത്യേകതയാണ്.
ഇതിന്റെ ഒരു ഭാഗം ഇപ്പോൾ മ്യൂസിയം ആയി ഉപയോഗിക്കുന്നു.
ഇവിടെ തിരുവിതാംകൂർ രാജവംശത്തിന്റെ ചില പുരാതന വസ്തുക്കൾ പ്രദർശനത്തിനു വച്ചിരിക്കുന്നു.
സംഗീതോത്സവം
ഇതിന്റെ പ്രധാന അങ്കണത്തിൽ എല്ലാ വർഷവും നടക്കുന്ന സ്വാതി സംഗീതോത്സവത്തിന്റെ വേദിയാണ്.
ഇത് സ്വാതി തിരുനാൾ മഹാരാജാവിന്റെ ഓർമ്മക്കായി എല്ലാ വർഷവും നടക്കുന്ന ഒരു സംഗീത ഉത്സവമാണ്.
എല്ലാ വർഷവും ജനുവരി 6 മുതൽ 12 വരെയാണ് ഇത് നടക്കുന്നത്.
ഇതിൽ പല പ്രശസ്തരായ കർണ്ണാടക , ഹിന്ദുസ്ഥാനി സംഗീത വിദ്വാന്മാർ പങ്കെടുക്കാറുണ്ട്.
കുതിര മാളിക പല ചലച്ചിത്രങ്ങളിലും  വന്നിട്ടുണ്ട്.
ഇത് ചലച്ചിത്ര നിർമ്മാതാക്കളുടെ ഒരു പ്രിയപ്പെട്ട ചിത്രീകരണ വേദിയാണ്.
പുറത്തേക്കുള്ള കണ്ണികൾ A Royal Gift of Music - The Kuthiramalika Experience Archived 2008-08-04 at the Wayback Machine .
Music Inside Palace Grounds Swathi Sangeethotsavam 2002 Swathi Sangeethotsavam 2003 Swathi Sangeethotsavam 2005 Archived 2012-11-02 at the Wayback Machine .
Swathi Sangeethotsavam 2006 Archived 2012-10-26 at the Wayback Machine .
Swathi Sangeethotsavam 2007 Archived 2007-10-01 at the Wayback Machine .
Prince Rama Varma on Swathi Sangeethotsavam 2008 Archived 2008-01-08 at the Wayback Machine .
Swathi Sangeethotsavam 2008 Archived 2008-01-30 at the Wayback Machine .
Podcast on Swathi Sangeethotsavam from Heartbeat Audio Travel Guide Archived 2008-05-09 at the Wayback Machine .
Kuthiramalika Concert Videos http://www.nammudeboolokam.com/2010/03/blog-post_02.html Archived 2010-03-13 at the Wayback Machine .
പുത്തൻകാവ് പള്ളി
ആലപ്പുഴ ജില്ലയിലെ പുത്തൻകാവ് എന്ന് പ്രദേശത്ത് സ്ഥിതി ചെയ്യുന്ന ഒരു ക്രൈസ്തവ ദേവാലയമാണ് പുത്തൻകാവ് പള്ളി എന്നറിയപ്പെടുന്ന സെന്റ് മേരീസ് ഓർത്തഡോക്സ് കത്തീഡ്രൽ .
മലങ്കര ഓർത്തഡോക്സ് സുറിയാനി സഭയുടെ ചെങ്ങന്നൂർ ഭദ്രാസനത്തിൽ ഉൾപ്പെടുന്ന ഈ പള്ളി മധ്യതിരുവിതാംകൂറിലെ ഏറ്റവും പഴക്കമുള്ള പള്ളികളിൽ ഒന്നാണ് .
മാർത്തോമാ ആറാമന്റെയും മാർത്തോമാ എട്ടാമന്റെയും പുത്തൻകാവിൽ മാർ പീലക്സിനോസ് മെത്രാപ്പൊലീത്തയുടെയും കബറിടങ്ങൾ ഈ പള്ളിയിൽ സ്ഥിതി ചെയ്യുന്നു.
മുമ്പ് ചെങ്ങന്നൂരിലെ പഴയ സുറിയാനി പള്ളിയിലും , മാരാമൺ പള്ളിയിലും ആണ് ഈ പ്രദേശത്തെ ആളുകൾ ആരാധന നടത്തിയിരുന്നത്.
ഈ പള്ളികളിലേക്കു വളരെയധികം ദൂരമുണ്ടായിരുന്നതിനാൽ ഈ പ്രദേശത്തെ നസ്രാണികൾ ഇടുക്കുള തരകൻ എന്ന വ്യക്തിയുടെ നേതൃത്വത്തിൽ 1793-ൽ പുത്തൻകാവിൽ തന്നെ വിശുദ്ധ മറിയാമിന്റെ നാമധേയത്തിൽ ഒരു പള്ളി പണിയുകയും ആരാധന ആരംഭിക്കുകയും ചെയ്തു.
മലങ്കര സഭാതലവന്മാരായിരുന്ന മാർത്തോമാ മെത്രാൻമാരിൽ ആറാമനും എട്ടാമനും പുത്തൻകാവ് പള്ളി ആസ്ഥാനമാക്കി സഭാ ഭരണം നടത്തിയിരുന്നു.
ചാപ്പലുകൾ
17-ആം നൂറ്റാണ്ടിൽ ജീവിച്ചിരുന്ന വിശുദ്ധ അന്ത്രയോസിന്റെ നാമത്തിലുള്ള സെന്റ്.
ആൻഡ്രൂസ് ചാപ്പൽ, സെന്റ്.
ജോൺസ് ചാപ്പൽ, സെന്റ്.
ഗ്രിഗോറിയോസ് ചാപ്പൽ പെരുന്നാളുകൾ
പ്രതിവർഷം 2 പെരുന്നാളുകളാണ് ഈ പള്ളിയിൽ ആചരിക്കുന്നത്.
മാർത്തോമാ ആറാമൻ, മാർത്തോമാ എട്ടാമൻ, പുത്തൻകാവിൽ മാർ പീലക്സിനോസ് എന്നിവരുടെ സംയുക്ത ഓർമ്മപ്പെരുന്നാൾ എപ്രിൽ 16,17 തീയതികളിലും  മാർ അന്ത്രയോസിന്റെ ഓർമ്മ പെരുന്നാൾ കുംഭം 18,19 തീയതികളിലും ആചരിക്കുന്നു.
പുത്തൻ കോവിലകം ഇംഗ്ലീഷ് വിലാസം https://ml.wikipedia.org/wiki/Puthen_Kovilakam
കേരളത്തിലെ , കൊടുങ്ങല്ലൂർ കോവിലകത്തിന്റെ ഒരു ഭാഗമായ കൊട്ടാരമാണ് പുത്തൻ കോവിലകം .
"പുതിയ കൊട്ടാരം" എന്ന അർത്ഥത്തിലാണ് 'പുത്തൻ കോവിലകം' എന്ന് വിശേഷിപ്പിച്ചത്.
എന്നാൽ  ' ഗുരുകുലം' എന്ന പേരിലാണ് ഈ പുത്തൻ കോവിലകം അറിയപ്പെട്ടിരുന്നത്.
പ്രശസ്തമായ ഒരു പഠന കേന്ദ്രമായിരുന്നു അത്.
ഈ കോവിലകത്തിൽ നിന്നുള്ള നിരവധി പണ്ഡിതന്മാർ മലയാളസാഹിത്യത്തിനും സംസ്കൃത സാഹിത്യനും മികച്ച സംഭാവനകൾ നൽകിയിരുന്നു.
പുത്തൻ വീട്
സോമ ഫിലിംസിനു വേണ്ടി കെ. സുകുമാരൻ നായർ സംവിധാനം ചെയ്ത് സോമ ഫിലിംസ് അവതരിപ്പിച്ച മലയാളചലച്ചിത്രമാണ് പുത്തൻ വീട് .
ഡിന്നി ഫിലിംസ് വിതരണം ചെയ്ത ഈ ചിത്രം 1971 ഒക്ടോബർ 29-ന് പ്രദർശനം തുടങ്ങി.
അഭിനേതാക്കൾ പ്രേം നസീർ ഷീല ജയഭാരതി ടി.ആർ. ഓമന ടി.എസ്. മുത്തയ്യ അടൂർ ഭവാനി ബഹദൂർ കൊട്ടാരക്കര ശ്രീധരൻ നായർ എസ്.പി. പിള്ള വീരൻ പിന്നണിഗായകർ കെ.ജെ. യേശുദാസ് എസ്. ജാനകി കമുകറ പുരുഷോത്തമൻ എം.ജി. രാധാകൃഷ്ണൻ പി. സുശീലാദേവി അണിയറയിൽ സംവിധാനം - കെ. സുകുമാരൻ നായർ ബാനർ - സോമ ഫിലിംസ് കഥ, തിരക്കഥ, സംഭാസണം - കെ.ജി. സേതുനാഥ് ഗാനരചന - വയലാർ സംഗീതം - എം.എസ്. ബബുരാജ് ഗാനങ്ങൾ ഗാനരചന - വയലാർ രാമവർമ സംഗീതം - എം.എസ്. ബാബുരാജ് ക്ര.
ഗാനം ആലാപനം 1 എല്ലാ പൂക്കളും ചിരിക്കട്ടെ എം.ജി. രാധാകൃഷ്ണൻ 2 നീലവയലിനും കെ ജെ യേശുദാസ്, കോറസ് 3 കാറ്റിൽ ചുഴലി കാറ്റിൽ കമുകറ പുരുഷോത്തമൻ, എസ് ജാനകി 4 കൈയ്യിൽ മല്ലീശരമില്ലാത്തൊരു എസ് ജാനകി അവലംബം
നെല്ലിക്കുത്ത് മുഹമ്മദലി മുസ്‌ലിയാർ
കേരളത്തിലെ ഒരു മുസ്‌ലിം ചരിത്രപണ്ഡിതനായിരുന്നു നെല്ലിക്കുത്ത് മുഹമ്മദലി മുസ്‌ലിയാർ .
ബ്രിട്ടീഷ് ഗവണ്മെന്റിനെതിരെ നടന്ന മലബാർ കലാപത്തിലെ പ്രമുഖ നേതാക്കളിൽ ഒരാളായിരുന്ന ആലി മുസ്‌ലിയാരുടെ പേരമകൻ കൂടിയാണിദ്ദേഹം.
എരിക്കുന്നൻ പാലത്തും മൂലയിൽ തറവാട്ടിലായിരുന്നു ജനനം.
പിതാവ് അബ്ദുല്ലക്കുട്ടി മുസ്‌ലിയാർ അറബി ഭാഷാ പണ്ഡിതനും കാലിഗ്രഫരും ആയിരുന്നു.
മരക്കാ൪ മുസ്ലിയാരുടെ മകൾ ഫാത്വിമയാണ് മാതാവ്.
നെല്ലിക്കുത്ത് പഴയ സ്കൂളിലാണ് പ്രാഥമിക പഠനം.
ചെമ്പ്രശ്ശേരി, അയിനിക്കോട്, തൃക്കലങ്ങോട്‌, പാണക്കാട്, വേങ്ങൂ൪, മേലാറ്റൂ൪ മനയിൽ, വേങ്ങര, കുമരംപുത്തൂ൪, പട്ടിക്കാട് ജാമിഅ എന്നിവിടങ്ങളിലായിരുന്നു പഠനം.
ജന്മസ്ഥലമായ നെല്ലിക്കുത്ത് ചേർത്താണ് ഇദ്ദേഹം അറിയപ്പെട്ടത്.
പിതാമഹനായ ആലി മുസ്‌ലിയാർ സമകാലിക ചരിത്രത്തിൽ നടത്തിയിട്ടുള്ള ജീവത്തായ ഇടപെടലും ചരിത്രവുമായും ഭാഷയുമായുമൊക്കെ കുടുംബത്തിനുള്ള ബന്ധവും ഇദ്ദേഹത്തെ ചരിത്രാന്വേഷകനാക്കി മാറ്റി.
ഈ ആവശ്യത്തിനായി ഒട്ടനവധി പുരാതന ചരിത്ര രേഖകലും ഗ്രന്ഥലയങ്ങളും ഇദ്ദേഹം സന്ദർശിച്ചിട്ടുണ്ട്.
നിരവധി ചരിത്ര ഗ്രന്ഥങ്ങൾ ഇദ്ദേഹം രചിച്ചിട്ടുണ്ട്.
ഇദ്ദേഹത്തിന്റെ രചനകളിൽ ഏറ്റവും ശ്രദ്ധേയമായത് പൗരാണികരും ആധുനികരുമായ രണ്ടായിരത്തി മുന്നൂറോളം കേരളീയ പണ്ഡിതന്മാരുടെ ചരിത്രം വിവരിക്കുന്ന തുഹ്ഫതുൽ അഖ്യാർ ഫീ താരീഖി മലൈബാർ എന്ന ഗ്രന്ഥമാണ്.
അറബി ഭാഷയിലായിരുന്നു ഗ്രന്ഥ രചന.
മലയാളത്തിലെ മഹാരഥന്മാർ എന്ന പേരിൽ ഈ ഗ്രന്ഥം മലയാളത്തിലേക്ക് പി.എം.കെ ഫൈസി മൊഴിമാറ്റം ചെയ്തിടുണ്ട്.
തുഹ്ഫത്തുൽ അഖ്ലാഖ് ഫീ മുഖ്തസരി താരീഖിൽ ഖുലഫാഅ്, ഹദിയതുൽ ആരിഫീൻ, തുഹ്ഫതുൽ ഇഖ്വാൻ, അശ്ശംസുൽ മുളീഅ; അൽ അശ്ആരുവശ്ശുഅറാ തുടങ്ങിയവ ഇദ്ദേഹത്തിന്റെ പ്രമുഖ ഗ്രന്ഥങ്ങൾ ആണ്.
പുരാതന മുസ്ലിം പള്ളികൾ, മഖ്ബറകൾ, ഖുതുബ് ഖാനകൾ (മുസ്ലിം ഗ്രന്ഥശാല), മുസ്ലിം തറവാടുകൾ, മുസ്ലിം പണ്ഡിതർ, കേരളത്തിലെ ഇസ്ലാമിൻറെ ആഗമനം, വൈദേശികാധിപത്യത്തിനെതിരെയുള്ള ചെറുത്തു നിൽപുകൾ, ചരിത്രകാരന്മാർ, ഗ്രന്ഥങ്ങൾ തുടങ്ങിയ കാര്യങ്ങളൊക്കെ പഠന വിഷയമാക്കിയിട്ടുണ്ട്.
2007 ഓഗസ്റ്റ് 7ന് ഇദ്ദേഹം മരണപ്പെട്ടു.
അവലംബം ↑ നെല്ലിക്കുത്ത് മുഹമ്മദലി മുസ്‌ലിയാർ; വിളക്കണഞ്ഞിട്ട് ആറാണ്ട് ↑ https://risalaonline.com/archives/2318
നെല്ലിക്കുന്ന് വിക്കിപീഡിയയുടെ ഗുണനിലവാരത്തിലും, മാനദണ്ഡത്തിലും എത്തിച്ചേരാൻ ഈ ലേഖനം വൃത്തിയാക്കി എടുക്കേണ്ടതുണ്ട്‌.
കൊല്ലം ജില്ലയിലെ കൊട്ടരക്കരക്കു സമീപത്തുള്ള ഒരു ഗ്രാമമാണു നെല്ലിക്കുന്നു .
കൊട്ടാരക്കരക്കു സമീപത്തുള്ള ഒരു ഗ്രമമാണിതു.
കൊട്ടാരക്കരയിൽ നിന്ന് ഏകദേശം 5 കിലോമീറ്റർ അകലെ സ്ഥിതി ചെയ്യുന്ന പച്ച പിടിച്ച നെൽപ്പാടങ്ങളും, ഫലഭൂയിഷ്ഠമായ കുന്നിൻ പ്രദേശങ്ങളും, പാറക്കൂട്ടങ്ങളും നിറഞ്ഞ ഒരു ഉൾനാടൻ ഗ്രാമമാണ് നെല്ലിക്കുന്ന്.
നെല്ലിക്കുന്നം എന്നും അറിയപ്പെടുന്നു.
നെല്ലിക്കുന്നം എന്ന ഗ്രാമം  കൊട്ടരക്കരക്കും ഓയൂരിനും മദ്ധ്യേ സ്ഥിതി ചെയ്യുന്നു.
ഈ സ്ഥലം ഉമ്മന്നൂർ പഞ്ചായത്തിന്റെ ഭാഗമാണ്.
നെല്ലിക്കുന്ന് കൈവേലി
കോഴിക്കോട് ജില്ലയിൽ നരിപ്പറ്റ ഗ്രാമപഞ്ചായത്തിലെ കൈവേലിക്കടുത്ത ഒരു പ്രദേശമാണ് നെല്ലിക്കുന്ന് .
കോഴിക്കോട്_ജില്ലയിൽ ഉള്ള ഒരു കൊച്ചുഗ്രാമo മാണ് കൈവേലി.
മഹാശിലായുഗ സാംസ്‌ക്കാര കാലം മുതലുള്ള നിരവധി മാനവസംസ്‌കൃതികളുടെ ചരിത്രാവശിഷ്ടങ്ങൾ ഇവിടെ ചിതറിക്കിടക്കുന്നു.
ചരിത്രാതീതകാലം മുതൽ മാനവ സമൂഹം കടന്നുവന്ന വിവിധ ജീവിതഘട്ടങ്ങളിൽ നിന്നും രൂപപ്പെടുത്തിയെടുത്ത സാംസ്‌കാരികമുദ്രകൾ, ആചാരാനുഷ്ഠാനങ്ങളിലും, ജീവിതചര്യകളിലും ഇന്നും കാത്തുസൂക്ഷിക്കുന്ന ജനാവലിയാണ് ഇവിടെയുള്ളത്.
ആര്യദ്രാവിഡ സംസ്‌ക്കാരങ്ങളുടെ സങ്കലനത്തിൽ നിന്നും ഉയിർകൊണ്ട ഒരു സങ്കരസംസ്‌കാരമാണ് ഇവിടെയുള്ളത്.
ക്ഷേത്രങ്ങളും അവയോട് ബന്ധപ്പെട്ട് വളർന്നുവന്ന സവർണ്ണസംസ്‌കാരവും അവ വളർത്തിയെടുത്ത കഥകളി, കൂത്ത് മുതലായ സവർണ്ണകലകളും, സവർണ്ണൻ ചുക്കാൻ പിടിക്കുന്ന ക്ഷേത്രോത്സവങ്ങളും ഒരു ഭാഗത്തും, അടിസ്ഥാനവർഗ്ഗ ജീവിതവുമായി ബന്ധപ്പെട്ട് കീഴാളജനത വളർത്തിയെടുത്ത തെയ്യം, പൂരക്കളി, കോൽക്കളി, ആടിവേടൻ, കോതാമൂരി, ഓണത്താറ്, കർക്കിടോത്തി തുടങ്ങിയവ മറുഭാഗത്തും പ്രതിനിധാനം ചെയ്യുന്ന സാംസ്‌കാരികധാരകളായിരുന്നു പണ്ടു മുതലേ ഇവിടെയുണ്ടായിരുന്നത്.
നെല്ലിക്കാപറമ്പ്
കേരളത്തിലെ കോഴിക്കോട് ജില്ലയിലെ കോഴിക്കോട് താലൂക്കിലെ കാരശ്ശേരി  ഗ്രാമപഞ്ചായത്തിലെ ഒരു പ്രദേശമാണ് നെല്ലിക്കാപറമ്പ്.
കോഴിക്കോട് - മലപ്പുറം ജില്ലകളെ തമ്മിൽ ബന്ധിപ്പിക്കുന്ന സംസ്ഥാനപാത 34 (SH 34) ഇതിലൂടെ കടന്നു പോകുന്നു.
മുക്കം നഗരത്തിന് അഞ്ച് കിലോമീറ്റർ അകലെ സ്ഥിതി ചെയ്യുന്ന ഒരു പ്രധാന കവലയാണ് നെല്ലിക്കാപറമ്പ്.
വിദ്യാലയങ്ങൾ സി.എച്ച്. മെമ്മോറിയൽ എൽ.പി. സ്കൂൾ ഗ്രീൻവാലി പബ്ലിക് സ്കൂൾ
നെല്ലിക്കുന്ന് ,തൃശൂർ
തൃശ്ശൂർ നഗരത്തിന്റെ ഹൃദയത്തിൽ സ്ഥിതിചെയ്യുന്ന  ഒരു  പ്രദേശമാണ് നെല്ലിക്കുന്ന് .
സെന്റ് അൽഫോൻസ കോൺവെന്റ്  സ്കൂൾ, സെന്റ് സെബാസ്റ്റ്യൻ  സ്കൂൾ എന്നിവയാണ് ഈ പ്രദേശത്തെ വിദ്യാഭാസ സ്ഥാപനങ്ങൾ.
ഈ പ്രദേശത്ത് അറിയപ്പെടുന്ന ഒന്നാണ് സെന്റ് സെബാസ്റ്റ്യൻ  ചർച്ച്.
ജുമ മസ്ജിദ് കാളത്തോട്  ഇവിടെ സ്ഥിതിചെയ്യുന്നു.
അവലംബങ്ങൾ ↑ {{ cite web }} : Check date values in: | access-date= ( help )
നെല്ലിക്കുളങ്ങര ഭഗവതി ക്ഷേത്രം ഇംഗ്ലീഷ് വിലാസം https://ml.wikipedia.org/wiki/Sri_Nellikulangara_Bhagavathi_Temple നെല്ലിക്കുളങ്ങര ഭഗവതി ക്ഷേത്രം
കേരളത്തിലെ പാലക്കാട് ജില്ലയിലെ നെന്മാറയിലുള്ള ഒരു ക്ഷേത്രമാണ് നെല്ലിക്കുളങ്ങര ഭഗവതീ ക്ഷേത്രം .
ജഗദീശ്വരിയും ആദിപരാശക്തിയുമായ ശ്രീ ഭദ്രകാളിയാണ് മുഖ്യ പ്രതിഷ്ഠ.
"നെല്ലികുളങ്ങര അമ്മ“ എന്ന്‌ ഭഗവതി അറിയപ്പെടുന്നു.
ഈ ക്ഷേത്രത്തിൽ ഏപ്രിൽ-മെയ് മാസങ്ങളിൽ ( മീനം 20-നു) നടക്കുന്ന നെന്മാറ വല്ലങ്ങി വേല എന്ന ഉത്സവം പ്രശസ്തമാണ്.
ഇതും കാണുക നെന്മാറ വല്ലങ്ങി വേല നെന്മാറ വല്ലങ്ങി ചിത്രശാല ക്ഷേത്രസന്നിധി ദേവസ്വം ആപ്പീസ് നെല്ലിക്കുളങ്ങര ഭഗവതി ക്ഷേത്രം നെല്ലിക്കുളങ്ങര ഭഗവതി ക്ഷേത്രം നെല്ലിക്കുളങ്ങര ഭഗവതി ക്ഷേത്രം ബോർഡ് നെല്ലിക്കുളങ്ങര ഭഗവതി ക്ഷേത്രം Nenmara Sree Nellikulangara Temple എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
10°35′33″N 76°36′11″E ﻿ / ﻿ 10.592480°N 76.603052°E ﻿ / 10.592480; 76.603052
നെല്ലിക്കുഴി ഇംഗ്ലീഷ് വിലാസം https://ml.wikipedia.org/wiki/Nellikuzhi ഈ ലേഖനം ഒരു അനാഥലേഖനമാണ് .
എറണാകുളം ജില്ലയുടെ കിഴക്കേ അറ്റ‍ത്തുളള കോതമംഗലം താലൂക്കിലെ ഒരു ഗ്രാമമാണ് നെല്ലിക്കുഴി .
ഇവിടത്തെ പ്രധാന വരുമാന മാർഗ്ഗം തടി അധിഷ്ടിതമായ വ്യവസായമാണ്.
ഏകദേശം 400 ഓളം ഗൃഹോപകരണ വില്പ്പനശാലകൾ ഇവിടെയുണ്ട് .
കേരളത്തിന്റെ എല്ലാ ഭാഗത്തു നിന്നും ധാരാളം ആവശ്യക്കാർ ഇവിടെയെത്തുന്നുണ്ട്.
5 കിലോമീറ്റർ കിഴക്ക് കോതമംഗലം ആണ് അടുത്ത പട്ടണം.
മുവാറ്റുപുഴ 13 കിലോമീറ്റർ തെക്കു പടിഞ്ഞാറായി സ്ഥിതി ചെയ്യുന്നു, ചോള രാജാക്കന്മാരുടെ ആസ്ഥാനമായിരുന്ന തൃക്കാരിയൂർ ഈ പഞ്ചായത്തിന്റെ ഭാഗമാണ്.
കേരളത്തിലെ പ്രധാന വിനോദ സഞ്ചാര കേന്ദ്രമായ "മൂന്നാർ" ഇവിടെ നിന്നും 86 കിലോമീറ്റർ മാത്രം അകലേയാണ്.
കേരളത്തിലെ പ്രധാന പാതയായ ആലുവ-മൂന്നാർ (AM Road) ഇതു വഴി കടന്നു പോകുന്നു.
നെല്ലിക്കുഴിയിലെ പ്രധാന വിദ്യാഭ്യാസ സ്ഥാപനങ്ങൾ പഞ്ചായത്ത് യു.പി. സ്കൂൾ, നെല്ലിക്കുഴി, ഇളമ്പ്ര എൽ. പി. സ്കൂൾ.
ഇളമ്പ്ര ഗവ.
യു. പി. സ്കൂൾ, കുറ്റിലഞ്ഞി, മോഡൽ ഹയർ സെക്കൻഡറി സ്കൂൾ, ചെറുവട്ടൂർ, ദേവസ്വം ബോർഡ് ഹൈസ്കൂൾ, തൃക്കാരിയൂർ ഇന്ദിരാഗാന്ധി കോളേജ് ഓഫ് ആർട്സ് ആന്റ് സയൻസ്, നെല്ലിക്കുഴി, മാർ ബസേലിയോസ് ഡന്റൽ കോളേജ്, നെല്ലിക്കുഴി, മാർ ബസേലിയോസ് നഴ്സിങ് കോളേജ്, നെല്ലിക്കുഴി, നങേലിൽ ആയൂർവേദ മെഡിക്കൽ കോളേജ്, നങേലിപ്പടി, നെല്ലിക്കുഴി, ഇന്ദിരാഗാന്ധി ഡന്റൽ കോളേജ്, നെല്ലിക്കുഴി.
ഇന്ദിരാഗാന്ധി വനിതാ എഞ്ചിനീയറിംഗ് കോളേജ്, നെല്ലിക്കുഴി.
ഇന്ദിരാഗാന്ധി പാരാമെഡിക്കൽ കോളേജ്, എൻ.ഇ.
സി.റ്റി ഇംഗ്ലീഷ് മീഡിയം സ്കൂൾ, ചെറുവട്ടൂർ എം.ഇ.
എസ്.പബ്ലിക് സ്കൂൾ, തങ്കളം അൽ-അംമൽ പബ്ലിക് സ്കൂൾ, നെല്ലിക്കുഴി മാർത്തോമാ എൽ.പി സ്കൂൾ, പാനിപ്ര ധർമ്മഗിരി നഴ്സിംഗ് കോളേജ്, നെല്ലിക്കുഴി നെല്ലിക്കുഴിയിലെ പ്രധാന ചികിത്സാ സൗകര്യങ്ങൾ NIMS ഹോസ്പിറ്റൽ പീസ് വാലി നങ്ങേലിൽ ആയുർവേദ മെഡിക്കൽ കോളേജ്, നങ്ങേലിപ്പടി, നെല്ലിക്കുഴി ഇന്ദിരാഗാന്ധി ഡന്റൽ കോളേജ്, നെല്ലിക്കുഴി മാർ ബസേലിയോസ് ഡന്റൽ കോളേജ്, നെല്ലിക്കുഴി ഗവ.
PHC ചെറുവട്ടൂർ, ഗവ.
ഹോമിയോ ചിറപ്പടി, നെല്ലിക്കുഴി ഗവ.
ആയുർവേദ ആശുപത്രി, ചെറുവട്ടൂർ സഞ്ജീവിനി ഹോമിയോ ക്ലിനിക്, നെല്ലിക്കുഴി റിലീഫ് ഹോമിയോ ക്ലിനിക്, ചെറുവട്ടൂർ കാനാട്ട് ഹോമിയോ ക്ലിനിക്, ചെറുവട്ടൂർ തണൽ പാലിയേറ്റീവ് കെയർ ക്ലിനിക്,നെല്ലിക്കുഴി
നെല്ലിക്കുത്ത്
1921 ലെ മാപ്പിള ലഹളയിലെ  രണ്ടു വീര നായകന്മാരായ വാരിയൻകുന്നത്ത് കുഞ്ഞഹമ്മദ് ഹാജിയുടെയും ഏരിക്കുന്നൻ ആലിമുസ്ലയാരുടെയും ജന്മ സ്ഥലമാണ് നെല്ലിക്കുത്ത് ദേശം.
മഞ്ചേരിയുടെയും പാണ്ടിക്കാടിന്റെയും ഇടയിൽ സ്ഥിതി ചെയ്യുന്ന ഈ പ്രദേശ  കടലുണ്ടിപ്പുഴയേരത്ത് സ്ഥിതി ചെയ്യുന്ന ഒരു പ്രദേശമാണ് ഹിന്ദുക്കളു  മുസ്ലീങ്ങളു ഇവിടെ സമ്മിശ്രമായി വസിക്കുന്നു.
പ്രദേശത്തിനു  നാല് കിലോമീറ്റര് അകലെ യാണ് പയ്യനാട് വലിയ ജുമാമസ്ജിദും മഖാമും സ്ഥിതി ചെയ്യുന്നത്.
പയ്യനാട് ,ചോലക്കൽ,കുട്ടിപ്പാര,താമരശ്ശേരി,വള്ളുവങ്ങാട് എന്നീ സമീപ ഗ്രാമങ്ങൾ ഉള്ള ഈ സ്ഥലം ഏറനാട് താലൂക്കിലെ മഞ്ചേരി നഗരസഭാ 
പരിധിയിൽ പയ്യനാട് വില്ലേജിലാണ് സ്ഥിതി ചെയ്യുന്നത്.
നെല്ലിക്കുന്ന് മോസ്ക്
കേരളത്തിലെ കാസർഗോഡ് ജില്ലയിൽ ആണ് പ്രശസ്തമായ നെല്ലിക്കുന്ന് മോസ്ക്.
കാസർഗോഡ് പട്ടണത്തിനു വളരെ അടുത്താണ് ഈ മോസ്ക്.
ഇവിടത്തെ ഉറൂസ് ആയിരക്കണക്കിന് വിശ്വാസികളെ ആകർഷിക്കുന്നു.
നവംബർ മാസത്തിന്റെ രണ്ടാം പകുതിയിൽ നടക്കുന്ന നേർച്ച ഉത്സവം ഒരാഴ്ച നീണ്ടുനിൽക്കുന്നു.
അവലംബം കാസർഗോഡ് എൻ.ഐ.സി. വെബ് വിലാസം
ബയോഡീസലിന്റെ പാരിസ്ഥിതിക ആഘാതം
ബയോഡീസലിന്റെ പാരിസ്ഥിതിക ആഘാതം വിവിധങ്ങളാണ് ഹരിതഗൃഹവാതകങ്ങളുടെ പുറന്തള്ളൽ Calculation of Carbon Intensity of Soy biodiesel grown in the US and burnt in the UK, using figures calculated by the UK government for the purposes of the Renewable transport fuel obligation .
Graph of UK figures for the Carbon Intensity of Biodiesels and fossil fuels .
This graph assumes that all biodiesel is used in its country of origin.
It also assumes that the diesel is produced from pre-existing croplands rather than by changing land use
ഫോസിൽ ഇന്ധനങ്ങളുടേതുമായി താരതമ്യം ചെയ്യുമ്പോൾ കുറഞ്ഞ ഹരിതഗൃഹവാതകങ്ങൾ പുറന്തള്ളാനുള്ള ബയോഡീസലിന്റെ കഴിവാണ് അത് ഉപയോഗിക്കാനായി മിക്കപ്പോഴും  പ്രോൽസാഹിപ്പിക്കപ്പെടുന്നത്.
ഇത് തെറ്റോ ശരിയോ എന്നത് അനേകം ഘടകങ്ങളെ ആശ്രയിച്ചിരിക്കുന്നു.
പ്രത്യേകിച്ച് ഭൂവിനിയോഗത്തിലുള്ള മാറ്റങ്ങൾ മൂലമുള്ള ഫലങ്ങൾ ഫോസിൽ ഇന്ധനങ്ങൾ മാത്രം ഉപയോഗിക്കുന്നതുകൊണ്ട് ഉണ്ടാകുന്നതിനേക്കാൾ ഹരിതഗൃഹവാതകങ്ങളുടെ പുറന്തള്ളലിനുപോലും സാധ്യതയുണ്ട്.
ബയോണിക് കോൺടാക്റ്റ് ലെൻസ് ഇംഗ്ലീഷ് വിലാസം https://ml.wikipedia.org/wiki/Bionic_contact_lens കോൺടാക്റ്റ് ലെൻസ് ഡിസ്പ്ലേയുടെ ആദ്യകാല രൂപം, കനേഡിയൻ പേറ്റന്റ് ആപ്ലിക്കേഷൻ 2280022, 1999 ജൂലൈ 28
കാഴ്ച വൈകല്യമുള്ളവരെ സഹായിക്കുന്നത് മുതൽ വീഡിയോ ഗെയിമിംഗ് വരെ വൈവിധ്യമാർന്ന ഉപയോഗങ്ങളുള്ള ഒരു വെർച്വൽ ഡിസ്പ്ലേ നൽകാൻ കഴിയും എന്ന് നിർമ്മാതാക്കളും ഡെവലപ്പർമാരും അവകാശപ്പെടുന്ന കോൺടാക്റ്റ് ലെൻസ് ആണ് ബയോണിക് കോൺടാക്റ്റ് ലെൻസുകൾ .
ബയോണിക്‌സ് സാങ്കേതികവിദ്യയും ഒരു പരമ്പരാഗത കോൺടാക്റ്റ് ലെൻസിന്റെ രൂപവും ചേർത്ത ഫങ്ഷണൽ ഇലക്ട്രോണിക് സർക്യൂട്ടുകളും ഇൻഫ്രാറെഡ് ലൈറ്റുകളും ഉള്ള ഇതിന് ഓഗ്‌മെന്റഡ് റിയാലിറ്റിയുടെ രൂപത്തിൽ ഒരു വെർച്വൽ ഡിസ്‌പ്ലേ സൃഷ്‌ടിക്കാൻ കഴിയും.
ഇത് കമ്പ്യൂട്ടർ ജനറേറ്റഡ് ഡിസ്‌പ്ലേ പുറം ലോകവുമായി ചേർത്ത് കാണാൻ കാഴ്ചക്കാരനെ അനുവദിക്കുന്നു.
നിർദ്ദേശിച്ച ഘടകങ്ങൾ
ലെൻസിലെ ഒരു ആന്റിനയ്ക്ക് റേഡിയോ ഫ്രീക്വൻസി സ്വീകരിക്കാൻ കഴിയും.
2016-ൽ, വാഷിംഗ്ടൺ സർവ്വകലാശാലയിൽ നിന്നുള്ള ഇന്റർസ്‌കാറ്ററിലെ വർക്ക്, 2-11Mbit/s ഇടയിലുള്ള ഡാറ്റ നിരക്കിൽ സ്മാർട്ട് ഫോണുകൾ പോലുള്ള മൊബൈൽ ഉപകരണങ്ങളുമായി നേരിട്ട് ആശയവിനിമയം നടത്താൻ കഴിയുന്ന ആദ്യത്തെ വൈഫൈ ഉപയോഗിച്ച് പ്രവർത്തനക്ഷമമാക്കിയ കോൺടാക്റ്റ് ലെൻസ് പ്രോട്ടോടൈപ്പ് അവതരിപ്പിച്ചു.
ആദ്യത്തെ കോൺടാക്റ്റ് ലെൻസ് ഡിസ്പ്ലേയുടെ വികസനം 1990 കളിൽ ആരംഭിച്ചു.
സാൻഡിയ നാഷണൽ ലബോറട്ടറീസ് വികസിപ്പിച്ചെടുത്തത് പോലെയുള്ള ഈ ഉപകരണങ്ങളുടെ പരീക്ഷണാത്മക പതിപ്പുകൾ നിലവിൽ പ്രദർശിപ്പിച്ചിട്ടുണ്ട്.
കണ്ണിന് കാണാത്ത സ്ഥലങ്ങളിൽ ലെൻസിന് കൂടുതൽ ഇലക്ട്രോണിക്സും കഴിവുകളും ഉണ്ടാകുമെന്നാണ് പ്രതീക്ഷിക്കുന്നത്.
റേഡിയോ ഫ്രീക്വൻസി പവർ ട്രാൻസ്മിഷനും സോളാർ സെല്ലുകളും ഭാവിയിലെ സംഭവവികാസങ്ങളിൽ പ്രതീക്ഷിക്കുന്നു.
സമീപകാല പ്രവർത്തനങ്ങൾ വൈഫൈ കണക്റ്റിവിറ്റി ഉപയോഗിക്കുന്നു.
2011-ൽ, വയർലെസ് ആന്റിനയും സിംഗിൾ-പിക്സൽ ഡിസ്പ്ലേയുമുള്ള ഒരു പ്രവർത്തിക്കുന്ന പ്രോട്ടോടൈപ്പ് വികസിപ്പിച്ചെടുത്തു.
ഒരു വ്യക്തിയുടെ കാഴ്ചയെ തടസ്സപ്പെടുത്താത്ത ജൈവശാസ്ത്രപരമായി സുരക്ഷിതമായ ഇലക്ട്രോണിക് ലെൻസ് സൃഷ്ടിക്കാൻ കഴിയുമെന്ന് മുൻ പ്രോട്ടോടൈപ്പുകൾ തെളിയിച്ചു.
എഞ്ചിനീയർമാർ 20 മിനിറ്റ് വരെ മുയലുകളിൽ ലെൻസുകൾ പരീക്ഷിച്ചു, മൃഗങ്ങൾ പ്രശ്‌നങ്ങളൊന്നും കാണിച്ചില്ല.
ഇതും കാണുക ആഗ്മെന്റഡ് റിയാലിറ്റി ഗൂഗിൾ കോൺടാക്ട് ലെന്സ് ഹെഡ് അപ് ഡിസ്‌പ്ലെ ഒപ്റ്റിക്കൽ ഹെഡ് മൗണ്ടഡ് ഡിസ്പ്ലേ സ്മാർട്ട് ഗ്ലാസ്സുകൾ വിഷ്വൽ പ്രോസ്തെസിസ് അവലംബം
ബയോബ്ലിറ്റ്സ് ഇംഗ്ലീഷ് വിലാസം https://ml.wikipedia.org/wiki/Bio_blitz ന്യൂസിലാൻഡിലെ ഓക്ക്ലാന്റിൽ 2005 ൽ നടന്ന ബയോബ്ലിറ്റ്‌സ്
ജൈവവൈവിധ്യ സംരക്ഷണത്തിന്റെ പ്രാധാന്യത്തെക്കുറിച്ച് പൊതുജനങ്ങളെ ബോധവത്കരിക്കുന്നതിന് തെരഞ്ഞെടുക്കപ്പെട്ട ഒരു പ്രദേശത്ത് കാണപ്പെടുന്ന സസ്യജന്തുജാലങ്ങളെ 24 മണിക്കൂർ വരെ നിരീക്ഷിച്ച് അവയുടെ ലിസ്റ്റ് തയ്യാറാക്കുന്ന നൂതന രീതിയാണ് ബയോബ്ലിറ്റ്‌സ് .
ശാസ്ത്രജ്ഞന്മാരും സന്നദ്ധസംഘടനാ പ്രവർത്തകരും പ്രകൃതി സ്‌നേഹികളും സാധാരണ ജനങ്ങളും പങ്കെടുക്കാറുണ്ട്.
നഗരങ്ങളിലെ ജൈവവൈവിധ്യം മനസ്സിലാക്കാനും അവയുടെ നിരീക്ഷണത്തിൽ പൊതുജനസഹകരണം ഉറപ്പുവരുത്തുന്നതിനും 'ബയോബ്ലിറ്റ്‌സ്' എന്ന ആശയം ഏറെ സഹായകരമാകാറുണ്ട്.